NaiveNeuron/SloPal huggingface dataset:
P. Šimko, prezident Prezídia Fondu národného majetku SR: (2009-11-04):
Predkladaný materiál má svoj rozsah a objem stanovený z tej skutočnosti, že musíme vychádzať z platného práva, t. j. de lege lata, platného zákona, ktorý stanovuje činnosť Fondu národného majetku v tom rozsahu, v akom je. I napriek tomu, že boli predložené viaceré návrhy alebo alternatívy na reštrukturalizáciu Fondu národného majetku, dosiaľ nedošlo k rozhodnutiu, preto sme nemohli tento rozpočet prijať v inom rozsahu, len tak, ako to ukladá platné právo s tým, že pri tvorbe rozpočtu sme vychádzali z tých zásad, ktoré boli prijaté už v minulosti, vzhľadom na to, že neprebieha proces privatizácie, každoročne sa znižujú stavy zamestnancov s cieľom vytvoriť optimálnu štruktúru pre potreby súčasnej činnosti Fondu národného majetku a v tejto politike zamestnanosti bude fond pokračovať aj v tomto roku,  chceme vytvoriť efektívnu organizačnú štruktúru, ktorá zabezpečí realizáciu činnosti. Pri tvorbe Fondu národného majetku sme museli vychádzať aj z ustanovení zákona č. 120/1993 Z. z. a vytvoriť si rezervu na prípadné úpravy odmien, ktoré vyplývajú z tohto zákona, a takisto sme museli vychádzať z kolektívnej zmluvy, ktorá zabezpečuje alebo stanovuje odchodné a odstupné tým pracovníkom, s ktorými mienime v roku 2010 ukončiť pracovný pomer. Nemožno opomenúť ani skutočnosť, že rok 2010 je rokom volebným. A tak sa musela vytvoriť v mzdovej časti rozpočtu príp. rezerva pre odchod niektorých členov výkonného výboru, keby došlo k zmenám štruktúry po voľbách v roku 2010. Uvedený materiál bol prerokovaný tak vo Výkonnom výbore, v Prezídiu, ako aj v Dozornej rade Fondu národného majetku a tento materiál prerokovala a vzala na vedomie aj vláda 2. septembra 2009. Svojím uznesením č. 607 odporučila Prezídiu Fondu národného majetku uvedený materiál predložiť na prerokovanie s návrhom na schválenie Národnej rade Slovenskej republiky. Vážená pani podpredsedníčka, skončil som.
Pčolinský, Peter, podpredseda NR SR (2023-03-22):
Páni poslanci, skôr ako budeme pokračovať, chcem vás len upozorniť, že ďalším bodom je bod pána poslanca Kučeru o dani, po ňom nasleduje bod Milana Vetráka o územnom plánovaní (reakcia z pléna), ktorý? (Reakcia z pléna.) Nie je to už náhodou druhýkrát prepadnutý? (Reakcia z pléna.) Áno, áno, áno, máš pravdu, ale nemám to zaznamenané. (Reakcia z pléna.) Áno, áno. Potom je tu Milan Vetrák, tlač 1186, to je stavebný zákon, ten by mal ísť. Potom je pán poslanec Taraba, zákon o nájme poľnohospodárskych pozemkov a ďalej nemám. Čiže to je len odkaz, že ďalej nemám. A teraz poprosím spoločného spravodajcu z výboru pre financie a rozpočet pána predsedu výboru, poslanca Mariána Viskupiča, aby nás informoval o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Sulík, Richard, predseda NR SR (2011-05-24):
Nijaké lehoty, nič už nebude? (Smiech v sále.)
V. Veteška, podpredseda NR SR: (2005-10-26):
(Hlasovanie.) 127 prítomných, za 79, proti 25, zdržalo sa 23, nehlasovalo 0. Konštatujem, že sme postúpili prerokovať tento zákon v druhom čítaní, teraz žiadam, aby ste uviedli ďalšie hlasovanie, pridelenie gestorskému výboru a termíny na prerokovanie.
P. Hrušovský, predseda NR SR: (2003-03-04):
Nech sa páči, teraz dávam slovo pánovi poslancovi Chovancovi, ktorý vystúpi za poslanecký klub strany Smer. Pán poslanec, máte slovo.
Mamojka, Mojmír, poslanec NR SR (2013-09-17):
Ďakujem. Pripomínam tiež kolegom, že zasadnutie výboru najsamprv je o 12.00 hodine mimoriadne a o 12.30 hodine s tým štandardným programom, ktorý sme mali v pozvánke. Ďakujem.
Danko, Andrej, predseda NR SR (2018-02-14):
Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Petrovi Marčekovi.
Kollár, Boris, predseda NR SR (2021-06-17):
Prosím, prezentujme sa a hlasujeme. (Hlasovanie.) Prítomných 125 poslancov, za 103, proti 7, zdržalo sa 15. Konštatujem, že sme schválili uznesenie Národnej rady k návrhu účtovnej závierky Sociálnej poisťovne. Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon proti byrokracii, tlač 554, bod 15 schváleného programu. Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, pani poslankyni Alexandre Pivkovej, aby hlasovanie uviedla. [Hlasovanie o vládnom návrhu zákona, ktorým sa mení a dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z. z. a ktorým sa menia a dopĺňajú niektoré zákony , tlač 554.]
Kollár, Boris, predseda NR SR (2021-10-27):
Prosím, prezentujme sa a hlasujeme. (Hlasovanie.) Prítomných 133 poslancov, za 9, proti 21, zdržalo sa 103. Konštatujem, že Národná rada na návrh vlády rozhodla, že tento vládny návrh zákona neprerokuje v skrátenom legislatívnom konaní. Ďalej prosím spravodajcu, ktorého určil navrhnutý gestorský výbor pre hospodárske záležitosti, poslanca Radovana Kazdu, aby uviedol hlasovanie o bode 75 programu. Je to prvé čítanie o vládnom návrhu zákona, ktorým sa mení a dopĺňa zákon č. 218/2013 Z. z. o núdzových zásobách ropy (tlač 688). Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení neskorších predpisov , tlač 688.)
J. Gajdošík, poslanec: (2010-02-03):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Konštatujem, že uvedený návrh spĺňa z formálnoprávnej   stránky  náležitosti  uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Dôvodová správa nerieši otázku súladu zákona s ústavou, zákonmi ani medzinárodnými zmluvami, ktorými je Slovenská republika viazaná, a neobsahuje kvantifikáciu finančných dôsledkov na rozpočet verejnej správy. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskych spoločenstiev, v práve Európskej únie ani obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajcu vyplývajú z... (Prerušenie vystúpenia predsedajúcim.)
M. Číž, podpredseda NR SR: (2007-05-15):
(Hlasovanie.) Prítomných 139 poslancov, za návrh 31 poslancov, proti 6 poslancov, zdržalo sa 99 poslancov, nehlasovali 3 poslanci. Tento návrh sme neschválili, teda konštatujem, že Národná rada nebude pokračovať v rokovaní o tomto návrhu zákona. Ďakujem, pán spravodajca. Teraz poprosím spravodajcu z výboru pre zdravotníctvo pána poslanca Jána Patakyho, aby uviedol hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona o Slovenskom Červenom kríži a ochrane znaku a názvu Červeného kríža a o zmene a doplnení niektorých zákonov (tlač 296). Pán poslanec, nech sa páči, máte slovo.
Pčolinský, Peter, podpredseda NR SR (2023-03-14):
Ďakujem. Pán poslanec Kočiš.
P. Paška, predseda NR SR: (2008-03-27):
Takže, poprosím vás, aby ste odpovedali na druhú otázku pani poslankyne Mazúrovej, ktorá znie: „Vážený pán predseda vlády, vláda si stanovila cieľ zaviesť euro od začiatku budúceho roka. Ste presvedčený o správnosti tohto úsilia?“
Figeľ, Ján, podpredseda NR SR (2013-10-29):
Pán kolega, ja vám len chcem povedať, že toto je záverečná reč, nie expozé pri vstupe.
J. Čech, poslanec: (2010-02-03):
Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo, životné prostredie a ochranu prírody s tým, že určené výbory vládny návrh zákona prerokujú vo výboroch do 30 dní a v gestorskom výbore do 31 dní odo dňa ich pridelenia.
Jurinová, Erika, podpredsedníčka NR SR (2014-10-16):
Ďakujem, pán minister. Siedmu otázku položil pán poslanec Marián Kéry na podpredsedu vlády a ministra zahraničných vecí a európskych záležitostí Slovenskej republiky Miroslava Lajčáka: „Vážený pán podpredseda vlády, nedávno sme sa s kolegom Kolesíkom zúčastnili zasadnutia PZ OBSE v Ženeve, kde sa veľa hovorilo o kríze na Ukrajine. Prekvapil ma veľmi zdržanlivý a neutrálny postoj viacerých vyspelých krajín, ako Švajčiarsko, Rakúsko, Nemecko. Dokonca sa hovorilo o tragédii z mája 2014 v Odese, pri ktorej vinou pravého sektora a neonacistov zahynulo viac ako 50 nevinných ukrajinských občanov. Pán minister, viete o týchto skutočnostiach?“ Nech sa páči, pán podpredseda vlády.
B. Bugár, podpredseda NR SR: (2005-05-11):
M. Maxon, poslanec: Ďakujem pekne za slovo. Pán poslanec Kahanec, možnože je to len také rečnícke, rétorické cvičenie. Vy ste skonštatovali, že vy sa snažíte dodržiavať Ústavu Slovenskej republiky. Ja by som vám chcel zdôrazniť, že ja sa nesnažím Ústavu Slovenskej republiky dodržiavať, ja ju dodržiavam. A ak som teda hovoril o niektorých veciach, ktoré ja aj s hlbokou dávkou osobnej demokracie nemôžem akceptovať, je to vynucovanie si vašich politických cieľov prostredníctvom vládnej koalície na občanoch Slovenskej republiky. Ak by som v čase, keď sa schvaľovala a ratifikovala Základná zmluva s Vatikánom, len tušil, aké sú vaše ambície, tak by som nikdy za takúto zmluvu nezahlasoval. A to je vec, ktorá ma veľmi trápi a znepokojuje.
Pčolinský, Peter, doterajší podpredseda NR SR (2023-10-25):
Pán poslanec Peter Žiga.
Susko, Boris, poslanec NR SR (2022-04-29):
Ďakujem pekne za slovo, pán predsedajúci. Pán predseda Národnej rady Slovenskej republiky Boris Kollár verejne vyhlásil, že pokiaľ pôjde o zvolanie poslaneckého grémia, tak dáva vždy svoj súhlas ako druhý člen poslaneckého, ako teda predseda poslaneckého klubu druhého. Takže mám za to, že je to návrh dvoch poslaneckých klubov. Tak neviem, že či by sme nemali prerušiť schôdzu, a teda kontaktovať opakovane pána predsedu Národnej rady, aby, aby teda zvolal poslanecké grémium. Ďakujem.
P. Hrušovský, predseda NR SR: (2002-11-14):
Panie poslankyne, páni poslanci, budeme pokračovať v preru-šenom rokovaní hlasovaním o vládnom návrhu zákona, ktorým sa dopĺňa zákon č. 462/2002 Z. z. o poskytnutí jednorazového finančného príspevku politickým väzňom, ktorý prerokúvame ako tlač 42. Prosím teraz povereného spravodajcu ústavnoprávneho výboru  pána poslanca Ivanka, aby Národnú radu informoval o spôsobe prerokovania návrhu zákona vo výbore, ako aj o stanovisku k jednotlivým pozmeňujúcim návrhom, ktoré boli prednesené v rozprave. Prosím, pán poslanec Ivanko, aby ste ešte raz plénum informovali o spôsobe návrhu hlasovania. A. Ivanko, poslanec: Ďakujem za slovo. Vážený pán predseda, vážení páni ministri. Zo správy ústavnoprávneho výboru  vyplynuli dva pozmeňujúce návrhy. O obidvoch pozmeňujúcich návrhoch navrhujem, aby sme hlasovali en bloc s návrhom gestorského výboru tieto návrhy schváliť.
M. Fronc, poslanec: (2008-12-09):
A druhá vec, pán kolega Rafaj, ja nepotrebujem robiť žiadne cvičenie alebo politické školenie mužstva, to robíte vy. Ja som zreteľne povedal dôvody, prečo si myslím, že minister nemá ďalej pokračovať vo svojej funkcii, snažil som sa byť voči nemu neosobný a uvedomujem si, keďže mám aj iné informácie, že do istej miery sa dostal do tej situácie tak, že poslúchal svojich chlebodarcov a jednoducho minister nesie zodpovednosť a má vždy možnosť sa rozhodnúť, tak ako sa rozhodovali aj v minulosti ministri, že toto neurobí alebo jednoducho to urobí a potom musí čakať to, čo príde. Tak to je. A pokiaľ vy hovoríte, že nám nejde o občana, pán kolega Rafaj, už som raz povedal, že nám ide o občanov a občanov Slovenska, vám ide len o prednášanie slov a jednoducho hovorení a stavaní symbolov, krížov a podobne, ale ešte ste nič neurobili v prospech týchto občanov. Ďakujem.
Šuca, Peter, poslanec NR SR (2013-10-29):
Ďakujem za slovo, pán predseda. V rozprave k predmetnému vládnemu návrhu zákona v prvom čítaní nevystúpila žiadna pani poslankyňa, žiaden pán poslanec. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písmena c) zákona o rokovacom poriadku prerokovať predložený vládny návrh zákona v druhom čítaní. Dajte, prosím, hlasovať.
Vlčan, Samuel, dočasne poverený minister pôdohospodárstva a rozvoja vidieka SR (2023-03-16):
Áno, potvrdzujem to, že som presvedčený o tom, že ten systém bol nastavený dobre. Tie medializované pochybenia som nechal preveriť. Tá kontrola, ktorá bola ešte raz urobená veľmi cielene na podávanie žiadostí, vyhodnocovanie žiadostí, prideľovanie zdrojov, nepreukázala žiadne pochybenie a ešte raz, my sami sme vyšetrovateľa upozornili, že prebieha kontrola NKÚ na NPPC a navrhli sme, že nech ten záverečný protokol so zisteniami je pripojený do spisu OČTK, nech to komplexne vyhodnotia, aby teda vedeli posúdiť, či sa niekto dopustil nejakého trestnoprávneho konania. Ale doteraz nemám žiadnu informáciu, že by k takémuto došlo. Ja nemám ani nejakú inú informáciu o tom, že by na základe samotného NKÚ, ktoré by mal dať nejaký samostatný podnet, že by bolo voči niekomu začaté konanie. Ďakujem, skončil som.
Blanár, Juraj, podpredseda NR SR (2023-03-22):
Pán navrhovateľ Svrček, platí prihláška ešte do rozpravy? Áno. Takže udeľujem pánovi navrhovateľovi slovo. Nech sa páči.
Kollár, Boris, predseda NR SR (2021-10-05):
Mali ste urobiť opravu, je to aj v zázname. Mali ste urobiť opravu, bol ste spravodajca aj som vám to povedal, prihláste sa ešte raz do rozpravy a podajte to správne. Neurobili ste to, tak teraz sa nesťažujte! Prosím, ešte raz vás prosím...
Jurinová, Erika, podpredsedníčka NR SR (2015-10-30):
Pán poslanec, toto neviem, či je asi vhodné.
Uhliarik, Ivan, poslanec NR SR (2012-12-05):
Ďakujem pekne, chcem reagovať na predrečníka svojou faktickou poznámkou. Naozaj, nebudem sa vyjadrovať k zavádzajúcim tvrdeniam pani ministerky o tom, že nezdražejú lieky, ja chcem len podporiť to, čo povedal pán poslanec Novotný, číslami, ktoré publikovalo NCZI, čiže Národné centrum zdravotníckych informácií. A som veľmi rád, že taký bonmot povedal na konci predchádzajúceho dopoludnia, predchádzajúceho vstupu pán poslanec Kuffa, ktorý hovoril, že prázdny sud duní najviac, to znamená, keďže nie je nič v tomto sude, tak skutočne duní najviac. A v tomto prípade pani ministerka asi naozaj nemá dobré informácie. Budem citovať z NCZI: „Ceny liekov za rok 2010 boli 963 miliónov eur, za rok 2011 boli 897 miliónov eur, za prvý kvartál roku 2012 boli 198 miliónov eur, pričom keď si posledné číslo vykrátime zhruba krát štyri, vyjde nám zhruba suma 800 miliónov eur. Je alebo nie je toto znižovanie cien liekov? A doplatky za rok 2010 sú 162 miliónov eur, za rok 2011 sú 175 miliónov eur, za prvý kvartál roku 2012 sú 39 miliónov eur, krát 4 zhruba 120 miliónov eur. Je alebo nie je toto znižovanie doplatkov za lieky? Ďakujem pekne.
Hajšelová, Petra, poslankyňa NR SR (2020-06-05):
Pán predsedajúci, ďakujem za slovo. Pani poslankyňa, mala som taký pocit, že ste nám tu trošku podprahovo podsúvali, že pán minister chce zabrániť vstupu na trh generikám. Ak som ho dobre počúvala v jeho vystúpení, tak ten práve uviedol, že sa tejto téme chce venovať komplexnejšie a pripraviť túto úpravu koncepčne. V rámci tejto situácie ja si sama neviem predstaviť, že teraz, keď naše ambulancie neboli tak prístupné pre pacientov, by v tomto čase mali pacienti masívne navštevovať ambulancie, aby si zmenili nejakú liečbu alebo nejaké lieky, keď tým, že im bolo zabránené nejakým spôsobom alebo obmedzené navštevovať svojich lekárov, tak majú oveľa významnejšie alebo oveľa väčšie problémy, ktoré ich zaujímajú, či už je to nejaké vyšetrenie a tak ďalej. A nehovorím ešte o tom, že keď je pacient nastavený na určitú liečbu alebo na určitý liek, prejde z jedného dňa na druhý na iný. Ďakujem. (Potlesk.)
A. Belousovová, podpredsedníčka NR SR: (2008-11-06):
Ďalšiu otázku položila pani poslankyňa Sárközy. Otázku položila ministrovi zdravotníctva Slovenskej republiky Richardovi Rašimu. Otázka znie: „Pán minister, epidemiológovia predpovedajú šírenie nákazy žltačky aj na Slovensku. Je Slovensko na túto situáciu pripravené? Nebola by potrebná väčšia prevencia a osveta?“ Nech sa páči, pán minister, odpovedajte a oznámte ukončenie odpovede. (Hlasy z pléna.) Pani poslankyňa bola prítomná, keď som čítala otázku. Ešte raz hovorím, pani poslankyňa bola prítomná, keď som čítala otázku. Dokonca bola prítomná, ešte sa usmievala z dverí, keď utekala zo sály. Takže, je to absolútne hlúpe a neprimerané správanie jednej poslankyne. Ďakujem pekne, pán minister. Ďalšiu otázku položil pán poslanec Csáky. Otázku položil ministrovi vnútra Slovenskej republiky a podpredsedovi vlády Slovenskej republiky Robertovi Kaliňákovi. Otázka znie: „Pán minister, kedy sa ospravedlní slovenská polícia za zbitie nevinných ľudí, žien a detí na futbalovom zápase dňa 1. 11. 2008 v Dunajskej Strede?“ Nech sa páči, pán minister, odpovedajte.
Danko, Andrej, predseda NR SR (2017-02-01):
Prosím, prezentujme sa a hlasujme. (Hlasovanie.) Prítomných 141 poslancov, za 28, proti 70, zdržalo sa 43. Konštatujem, že sme uvedený návrh neschválili.
M. Gibalová, poslankyňa: (2007-09-20):
Prosím vás, pán predsedajúci, aby ste pri hlasovaní o tomto bode dali hlasovať o tom, že Národná rada Slovenskej republiky berie na vedomie moju nespokojnosť s odpoveďou predsedu vlády na moju interpeláciu. Ďakujem vám za pozornosť. (Potlesk.)
Petrák, Ľubomír, poslanec NR SR (2015-05-13):
Pán kolega, na vaše vystúpenie by bolo treba dať možno jedno celé vstúpenie a poviem len tri faktické poznámky k faktom. Nemôžeme porovnávať spravovanie súkromných prostriedkov so spravovaním verejných. Ja vás chcem upozorniť, že tie školy okrem priamych financií, ktoré prichádzajú z ministerstva školstva formou normatívov, dostávajú aj peniaze z obcí. Poviem tu jeden príklad možno za všetky príklady. Viem, že ide rekonštruovať alebo nadstavovať školu mesto Senec, kde dáva 800-tisíc v tomto roku z vlastných prostriedkov. Dávajú sa tam peniaze z vlastných prostriedkov na zatepľovanie, výmenu interiérov, výmenu okien a ďalšie záležitosti. To sú prostriedky, ktoré spravuje zastupiteľstvo, ktoré má k tomu čo povedať. Druhá vec. Odpália ten návrh riaditeľa, to znamená, starosta, zastupiteľstvo, ak by ste čítali čl. II 1. bod, v § 3 ods. 2 sa hovorí, „písomne odôvodní svoj nesúhlas s navrhnutým kandidátom," nie preto, že ja tam chcem Fera, Joža, Paľa, svojho bratranca alebo sesternicu, lebo písomne odôvodním, prečo nesúhlasím s tým svojím kandidátom. A to odôvodnenie asi bude musieť byť sakra dobré, lebo sa bude zverejňovať. To znamená, že tu sú takisto čiastočne polopravdy. Stranícky riaditeľ školy smerácky v prípade, že je smerácke zastupiteľstvo. Pán kolega, ak je smerácke zastupiteľstvo, tak vám garantujem, že zo štyroch členov rady školy, ktorých menujú tí zriaďovatelia, sú štyria členovia rady školy smeráci. To je presne taká istá logika politická, ako to chcete. Ale hovorím, že tam všetci prešli demokratickými voľbami a zvolila ich väčšina obyvateľov obce.
Grausová, Natália, poslankyňa NR SR (2018-06-13):
... Milan Krajniak, no prečítam, Rastislav Schlosár, Jana Nehézová... (Prerušenie vystúpenia predsedajúcim.)
Baránik, Alojz, poslanec NR SR (2018-11-21):
Ďakujem. Ja by som reagoval na tú zmienku o tom, že ako nádejní študenti chodia radšej študovať do Čiech. Je to veľká pravda. A pravda je tiež tá, že práve v právnických povolaniach tí najlepší sú tí, ktorí vyštudovali v Čechách. Avšak čo je menej známe, je to, že o tom, aký je stav slovenských vysokých škôl, sa dozvedeli už aj ľudia v Čechách a tak tí, ktorí chcú mať titul v Čechách a nemajú na to, aby ho tam dostali, tak chodia na Slovensko. A je medzi nimi viacero politikov a viacero ľudí, ktorí žijú z toho, že mať titul je dôležitejšie, ako mať vzdelanie.
Vašečka, Richard, poslanec NR SR (2023-06-28):
Ďakujem pekne, pán predsedajúci. Stiahol som podpis pod mojím pozmeňujúcim návrhom k môjmu návrhu, to znamená, že nie je žiadna 48-hodinová lehota, ktorá je potrebná, takže navrhu... (Reakcie z pléna.) Poprosím, tichučko. Podľa § 72 rokovacieho poriadku takýto postup je možný, takže podávam návrh, aby sa teraz ihneď ešte prerokoval ten návrh bez toho pozmeňujúceho návrhu, aby sa hlasovalo, aby sa hlasovalo o tomto návrhu bez pozmeňujúceho návrhu. Chcem povedať ešte odôvodnenie, ak mi dovolíte, vážení kolegovia, že ten návrh bol riadne prerokovaný, bol odhlasovaný v prvom čítaní, ale vy ste rozhodli, rešpektujem to, že táto schôdza bude zarezaná, preto som podnikol kroky, aby mohlo byť o tom hlasované a vyjadriť plénum svoju ešte dnes, takže poprosím vás, by ste zahlasovali za tento návrh.
B. Bugár, podpredseda NR SR: (2004-12-02):
Nech sa páči, pani poslankyňa Rusnáková. E. Rusnáková, poslankyňa: Národná rada Slovenskej republiky uznesením z 26. októbra 2004 č. 1286 pridelila vládny návrh zákona, ktorým sa mení a dopĺňa zákon č. 477/2002 Z. z. o uznávaní odborných kvalifikácií a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení zákona č. 445/2003 Z. z. a o zmene a doplnení niektorých zákonov (tlač 888), na prerokovanie týmto výborom: ústavnoprávnemu výboru, výboru pre verejnú správu, výboru pre zdravotníctvo a výboru pre vzdelanie, vedu, šport a mládež, kultúru a médiá. Určené výbory prerokovali predmetný návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona Národnej rady Slovenskej republiky o rokovacom poriadku Národnej rady Slovenskej republiky. Ústavnoprávny výbor Národnej rady Slovenskej republiky neprijal platné uznesenie, pretože jeho návrh nezískal potrebnú nadpolovičnú väčšinu prítomných poslancov potrebnú podľa § 52 ods. 4 zákona o rokovacom poriadku. Výbor pre verejnú správu, výbor pre zdravotníctvo a výbor pre vzdelanie, vedu, šport a mládež, kultúru a médiá v prijatých uzneseniach zhodne odporúčajú Národnej rade predmetný návrh zákona schváliť s pozmeňujúcimi návrhmi tak, ako ich máte predložené v príslušnej tlači. Gestorský výbor na základe stanoviska výboru pod bodom III tejto správy a v stanoviskách poslancov gestorského výboru vyjadrených v rozprave odporúča Národnej rade Slovenskej republiky tlač 888 v znení pozmeňujúcich návrhov uvedených v tejto správe schváliť. Súčasne oznamujem, že spoločná správa výborov bola prerokovaná na zasadnutí gestorského výboru 23. novembra 2004 pod č. 310. Ďakujem pekne.
Laššáková, Jana, podpredsedníčka NR SR (2013-09-24):
S reakciou pán poslanec Kuffa. Nech sa páči, máte slovo.
Bugár, Béla, podpredseda NR SR (2018-06-19):
Pán spravodajca? Nie. Ďakujem pekne. Prerušujem rokovanie o tomto bode programu. A budeme pokračovať druhým čítaním o vládnom návrhu zákona, ktorým sa dopĺňa zákon č. 757/2004 Z. z. o súdoch (tlač 954). Pán minister, nech sa páči, znovu máte slovo. (Rokovanie o vládnom návrhu zákona, ktorým sa dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov , tlač 954.)
Madej, Róbert, poslanec NR SR (2014-10-21):
Ďakujem pekne. Vážený pán predseda, prosím, dajte hlasovať o návrhu ústavného zákona ako o celku.
Bugár, Béla, podpredseda NR SR (2011-11-29):
Ďalej v rozprave vystúpi pani poslankyňa Kiššová, pripraví sa pán poslanec Ondruš.
R. Raši, minister zdravotníctva SR: (2010-03-03):
Predložený návrh zákona tieto problémy odstraňuje, zároveň upresňuje zaobchádzanie s ľudskými pozostatkami poskytovateľmi zdravotnej starostlivosti a ukladá pre nich povinnosť viesť záznam o informovaní blízkej osobe o úmrtí. Návrhom zákona sa vytvára dostatočný čas pre obstarávateľa pohrebu na výber pohrebnej služby, a to vyčlenením miestnosti na dočasné uloženie mŕtvych. Návrh zákona zakazuje ponuku, propagáciu, informovanie o pohrebných službách v zdravotníckych zariadeniach, zariadeniach sociálnych služieb a ich areáloch a na pracoviskách Úradu pre dohľad nad zdravotnou starostlivosťou. Návrh zákona ustanovil novú povinnosť, a to umožniť vstup prevádzkovateľom pohrebných služieb do krematórií, na pohrebiská na vykonanie pohrebných služieb podľa vôle obstarávateľa pohrebu. Týmto sa splnila aj požiadavka Protimonopolného úradu Slovenskej republiky. Vážený pán predsedajúci, vážené panie poslankyne, vážení páni poslanci, obraciam sa na vás so žiadosťou o podporu predloženého návrhu zákona. Ďakujem.
P. Hrušovský, predseda NR SR: (2005-09-21):
M. Maxon, poslanec: Áno, naozaj len veľmi krátko. K tým vecným argumentom do istej miery patria aj emócie. Keď pán poslanec Číž spomínal to rokovanie s predstaviteľmi Slovenského rybárskeho zväzu, tak nie aktívne, ale ako poslucháči sa toho zúčastnilo asi 7 alebo 8 mladých ľudí, ktorí v rámci Slovenského rybárskeho zväzujú pracujú predovšetkým s mládežou. A počas toho stretnutia taká nesmelá dievčina, ktorá sa venuje – ichtyológia je to? – ichtyológii, hovorila nám o tých skúsenostiach s mladými ľuďmi, tak povedala takú obyčajnú, by som povedal, do istej miery aj prasprostú, ale v tejto chvíli povšimnutiahodnú príhodu, že aký je rozdiel medzi tými, čo majú ťažké „tereňáky“ za 2 milióny a lovia, ako chcú, a aký je rozdiel medzi tými, ktorým sa ona ako ichtyologička venuje? Tak, samozrejme, že nemožno paušalizovať, ale tí s tými 3-miliónovými „tereňákmi“, keď idú okolo vody, tak musíte skočiť do priekopy, aby vás nezrazili a nedajbože nezabili. A tie deti, ktorým sa ona venuje, keď idú okolo vody, tak každého, kto tam sedí, chytá ryby a má rybársky lístok, slušne pozdravia a prihovoria sa mu. Takže aj toto je poslanie Slovenského rybárskeho zväzu a aj, by som povedal, to je to posolstvo jeho predstaviteľov vo vzťahu k tým 35 000 detí, ktoré majú registrované ako riadnych členov. Ďakujem.
Bublavý, Dušan, poslanec NR SR (2013-05-28):
No, pani poslankyňa, jednu pravdu ste povedali, že myslíte si, že politiku strany SMER – sociálna demokracia riadi predseda strany SMER Robert Fico. To je pravda. Hádam by ste nechceli, aby ju riadil predseda SDKÚ alebo Ľudovej platformy?! (Smiech v sále.) A pokiaľ sa jedná o voľbu predsedu NKÚ, prečo ste si ho nezvolili v minulom období? Veď ste mohli! Alebo dovoliť nám ako opozícii, strane SMER – sociálna demokracia, aby bol zvolený náš predseda. My sme boli v tej dobe opozícia. Ďakujem.
Šefčík, Marek, poslanec NR SR (2023-02-10):
Ďakujem pekne za slovo. Asi Milan Vetrák na niektoré veci zareaguje, ale bolo tam viacero vecí, tak mu možno pomôžem. Ja som počúval jeho rozpravu a hovoril o tom, že z poslaneckých návrhov z OĽANO neskončil ani jeden na Ústavnom súde ako protiústavný. Toto hovoril. Hovoril o tom, že z poslaneckých návrhov OĽANO neskončil žiaden ako protiústavný, jak ste nás obviňovali a hovoril aj o tom, že z ministerstva životného prostredia niektorý z tých zákonov posudzoval Ústavný súd. Aspoň ja si to tak pamätám. Takže, ale u vás je, je to stále na programe dňa, že vy, vy dokážete... (Prerušenie vystúpenia predsedajúcim.)
Csicsai, Gabriel, poslanec NR SR (2014-07-09):
Ďakujem. Čo sa týka kolobehu vody, ja som si toho vedomý, že voda neni, príroda neni večná ako a prírodu môžme úplne zničiť, a mám aj obavy z toho, že v súčasnosti ideme tým smerom, že ničíme tú prírodu a potom možnože zostane voda, ale my zas nezostaneme ako homo sapiens, ako ľudia, takže s tým môžem s vami súhlasiť. No a ostatné zase neviem, či boli reakcie na mňa alebo boli mimo, ale ďakujem.
Dostál, Ondrej, poslanec NR SR (2017-09-07):
Pani podpredsedníčka Nicholsonová, súhlasím, snáď len s jednou vecou by som mierne polemizoval, že ak je to pravda, to, čo si hovorila, tak nám tu vzniká absurdná situácia. Ja teda mám veľmi hlboko intenzívny pocit, že nevzniká, ona tu už dávno je, my v nej žijeme.
Galis, Dušan, poslanec NR SR (2022-12-01):
Ďakujem pekne. Vážené pani poslankyne, vážení páni poslanci, Národná rada Slovenskej republiky uznesením z 28. septembra 2022 č. 1645 sa uzniesla prerokovať návrh poslancov Národnej rady Slovenskej republiky Dušana Jarjabka a Jozefa Habánika na vydanie zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Určené výbory prerokovali predmetný návrh zákona v stanovenej lehote. Iné výbory o návrhu vôbec nerokovali. K návrhu poslancov Národnej rady Slovenskej republiky Dušana Jarjabka a Jozefa Habánika zaujali výbory nasledovné stanoviská: Výbor Národnej rady Slovenskej republiky pre sociálne veci v uznesení č. 214 z 12. októbra 2022 konštatoval, že pre neprítomnosť predkladateľov návrh zákona neprerokoval. Výbor Národnej rady Slovenskej republiky pre vzdelávanie, vedu, mládež a šport neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Ústavnoprávny výbor Národnej rady Slovenskej republiky v uznesení č. 596 zo 14. októbra 2022 odporučil návrh zákona schváliť s pozmeňujúcimi a doplňujúcimi návrhmi, ktoré sú uvedené v tretej časti informácie. Návrh spoločnej správy výborov vrátane záverečného stanoviska k návrhu zákona prerokoval gestorský výbor na svojej 62. schôdzi dňa 18. októbra 2022. Gestorský výbor neprijal platné uznesenie o schválení spoločnej správy výborov, nakoľko návrh nezískal potrebný súhlas nadpolovičnej väčšiny prítomných členov výboru. Predseda výboru Národnej rady Slovenskej republiky pre vzdelávanie, vedu a šport určil za spoločného spravodajcu Dušana Galisa s tým, aby informoval Národnú radu Slovenskej republiky o výsledku rokovania výborov a predložil návrh na ďalší postup. Vážený pán predsedajúci, prosím, otvorte rozpravu.
T. Galbavý, poslanec: (2003-04-23):
Z. Martináková, podpredsedníčka NR SR: Nech sa páči, pán poslanec, máte slovo.
Tittel, Dušan, poslanec NR SR (2018-02-09):
Ďakujem za slovo, pani predsedajúca. Pán minister, oceňujem vašu správu, v ktorej ste, myslím, vyvrátili všetky pochybnosti, ktoré niektorí členovi opozície mali. Mrzí ma, že počas vášho vystúpenia len naozaj len torzo tých poslancov, ktorí sa podpísali na návrh mimoriadnej schôdze, si vypočuli váš prejav. A som rád, že na čele našej armády máme dobrého ministra a budeme pevne za vami stáť. A verím, že aj keď je paradox z tohto parlamentu, že v súčasnom parlamente momentálne sú štyria bývalí ministri obrany, a teraz ste nás informovali o súčasnom stave, takže vlastne všetci štyria predchádzajúci kolegovia majú veľký podiel, a verím, že za ten krátky čas, ktorý ste na poste ministra, urobíte maximum pre to, aby sa naše ozbrojené sily vylepšili. A na záver by som chcel poďakovať Richardovi Vašečkovi, aj keď môžem dneska po jeho odchode z OĽANO povedať, že je taký tieňový polominister, mu poďakovať, lebo potleskom ocenil vaše vystúpenia, a tak si to vážim a tak si predstavujem spoluprácu. Ďakujem.
Krajčí, Marek, poslanec NR SR (2022-12-21):
Ten je dohodnutý. Termín hlasovania bude zajtra o jedenástej hodine. Ja len chcem úplne krátko poďakovať za tie prednesené návrhy. Ten prvý, samozrejme, sme veľmi radi, že došlo k takej dohode, že do zdravotníctva pôjde viac peňazí. A že došlo aj k teda dohode, že sa bude teda platiť ten daňový systém aj za, aj za poistencov štátu. Samozrejme, treba si ešte zapriať, aby sme dobre hospodárili a tie peniaze v tom rozpočte boli. Čo sa týka toho druhého návrhu, tak tam, samozrejme, ja som toho názoru, že ja by som chcel ešte viac z tých financií, ktoré tečú do poistného systému, aby šlo k poskytovateľom a aby sme, aby sme z tohto pohľadu mali stále zach... Alebo nieže zachované, ale aby sa podarilo v tejto snemovni presadiť ten návrh, ktorý hovorí o výdavkových limitoch. Teda, že do zdravotnej starostlivosti by šiel, by šlo určité percento vybraného poistného. Minimálne percento vybraného poistného. Žiaľ, tento druhý pozmeňujúci návrh to ruší, tým pádom, samozrejme, zisk zdravotnej poisťovne bude plnení tak, ako stanovuje zákon v prvom rade. Tak ako to je robená aj doteraz, tie poisťovne väčšinou na začiatku si vypočítajú zisk a potom počítajú, koľko môžu financií minúť pre ten-ktorý typ zdravotnej starostlivosti. My sme to chceli otočiť, aby to garde bolo otočené naspäť, teda, aby sa najskôr muselo hľadať a akým spôsobom všetky financie investovať do zdravotnej starostlivosti. A potom, keď zvýšia financie, by sme sa mohli rozprávať o zisku. Toto je, žiaľ, otočený návrh zákona, ja preto ten druhý pozmeňujúci návrh osobne nedoporučujem, aby ste prijali v pléne. Ďakujem.
Saková, Denisa, poslankyňa NR SR (2023-06-15):
Ďakujem veľmi pekne za slovo. Ja by som len reagovala na faktické poznámky. Pán poslanec Mazurek, povedala som, že ďakujem pánovi ministrovi, že sa zdržal. Áno, ďakujem mu, že sa aspoň zdržal, pretože mali sme aj debatu s pánom ministrom a mali sme takú pochybnosť, či ide, alebo nejde zahlasovať za tento migračný pakt vzhľadom na to, že dal deň pred schôdzou alebo deň pred ministerským stretnutím status, kde nebola jeho pozícia jasná. A čo sa týka celého toho zhrnutia, ešte raz zopakujem, 94 % ľudí, nelegálnych migrantov, ktorí sú na našom území, ako pán minister povedal, vraj sú zo Sýrie. Ešte raz zopakujem, všetci tvrdia, že sú zo Sýrie, tých 94 %, pretože chcú štatút vojnového utečenca. A myslíme si, že to tak nie je, a preto by sa mali skutočne preverovať ich doklady, ktoré vo veľa prípadoch alebo v drvivej väčšine vôbec nemajú, a mali by sa po dobu toho, že overujete ich totožnosť, zaistiť a obmedzovať na slobode. Pán Potocký, preplatiť náklady na ďalšie ubytovacie kapacity alebo, respektíve vytvorenie zaisťovacích centier z EÚ je pekná myšlienka, môžme o ňom s EÚ rokovať, ale myslím si, že vzhľadom na aktuálnosť situácie a operatívnosť riešenia a vzhľadom na to, že máme ministerstvo vnútra podľa ústavy a podľa kompetenčného zákona, pardon, má povinnosť chrániť zdravie, životy a majetky občanov, tak musí zatiaľ tieto náklady financovať zo svojho rozpočtu. A celkovo na záver by som povedala, nerobme pull effect, to znamená, nedávajme pozvánku prevádzačom poďte cez nás . Robme dostatočné opatrenia na odradenie migrácie cez Slovensko. Ďakujem.
Blanár, Juraj, podpredseda NR SR (2022-02-15):
Ďakujem. Teraz udeľujem slovo v záverečnom vystúpení pánovi spravodajcovi, nech sa páči.
Nicholsonová, Lucia, poslankyňa NR SR (2015-03-18):
Ďakujem veľmi pekne. Na pána Mikloška radšej nebudem reagovať. Ani tu nie je, ani si to nezaslúži. Pani poslankyňa Šípošová, máte pocit, že to nie je fér, že som hovorila teda o tom farárovi, že som tomu príliš veľkú časť venovala. Áno, lebo venujem sa tomu, mňa aj vyhľadala tá rodina, ja s nimi spolupracujem. Proste všetky veci sú koordinované a toto bol ten spúšťací mechanizmus. Mňa, ja som, samozrejme, medializované informácie o tých predošlých prípadoch, ktoré som čítala, postrehla, ale tie ma natoľko nezdvihli zo stoličky ako ten posledný, takže preto som tomu venovala. Nehľadám za tým nič. Ani vy by ste nemali. Pani poslankyňa Horváthová, veľmi pekne vám ďakujem za vašu faktickú. Je to pravda, je to výsmech obetí. Všetky tie tresty, narušený vývoj osobnosti podľa závažnosti toho trestného činu. Viete, ja napríklad by som bola veľmi opatrná aj pri rôznych akože sexuálnych deviáciách, napr. frotérstve, exhibicionizme a podobne, pretože tie deti, ktoré sú konfrontované s takýmito ľuďmi, to nie sú trestné činy, samozrejme, to sú častokrát len priestupky, si to tiež so sebou nesú celý život a viem, o čom hovorím. Tá pedofília, liečba pacienta, áno, myslím si, že by sme na to mali veľmi dbať. Otázka je, že nakoľko sa to deje. Nemyslím si, že sa to deje aj na našich psychiatriách. Je to veľmi ťažké podchytiť, je to veľmi ťažké liečiť, ak napríklad ten pedofil nespolupracuje, ale týka sa to aj tých ostatných sexuálnych deviácií. Pán poslanec Šebej, vám obzvlášť ďakujem, lebo je veľmi zaujímavé vypočuť si názor vás ako teda klinického psychológa, a súhlasím s vami aj s tou trestnou zodpovednosťou. Ja tiež nemám úplne jasno, že či to má byť detenčný ústav alebo väzenie. A obzvlášť ďakujem pánovi poslancovi Kérymu. Veľmi si to vážim, že ste vystúpili, ale chcem vám povedať, že tá rodina vyhľadala mňa. A to, čo som tu hovorila, to je všetko po dohode s nimi aj list biskupom je pod... (Prerušenie vystúpenia časomerom.)
Foltin, Roman, poslanec NR SR (2021-03-18):
Ďakujem pekne. Chcem povedať, aj keď veľa už bolo k tomuto zákonu povedané, na záver len toľko, že akonáhle sme prešli prvým čítaním, tak sme urobili stretnutie, na ktorom sa zúčastnili všetky zúčastnené strany. Boli tam zástupcovia RTVS vrátane pána Rezníka, boli tam zástupcovia Sociálnej poisťovne, zástupcovia ministerstva kultúry a, samozrejme, ja ako predkladateľ. Hľadali sme riešenie, ktoré neublíži nikomu. Popritom, ako sme ho hľadali, sa nám podarilo tento zákon ešte rozšíriť a podarilo sa nám ho rozšíriť tak, že dneska už ani dôchodci, ani osoby, ktoré sú zdravotne ťažko postihnuté, nemusia nikam utekať. Nemusia lietať po úradoch. To bolo asi pointou. Ja si dovolím pochváliť aj pána riaditeľa Rezníka za veľmi konštruktívnu debatu, ktorá v rámci tohto rokovania bola, a jak som bol zvyknutý zo svojho podnikania, tak hovorím aj teraz, že dohoda je dobrá vtedy, keď všetky strany sú spokojné. V tomto prípade sú všetky strany spokojné a ja by som povedal, že sme vytvorili proklientske prostredie vyslovene, aby to celé fungovalo. Chcem, keďže sa nejedná o žiadne politikárčenie, ale o snahu občanom uľahčiť tieto návštevy štátnych úradov, chcem poprosiť aj opozíciu v tomto prípade o podporu. Z mojej strany všetko. Ďakujem veľmi pekne.
Paška, Pavol, predseda NR SR (2012-12-11):
Pán poslanec Mihál.
Žiga, Peter, podpredseda NR SR (2024-02-27):
Keďže už neevidujem žiadneho rečníka v rozprave, vyhlasujem všeobecnú rozpravu za skončenú. Chcem sa spýtať navrhovateľa, či chce zaujať stanovisko. Nech sa páči.
Šefčík, Marek, poslanec NR SR (2021-05-12):
Ďakujem za slovo. Pán poslanec Kočiš, treba povedať, že vy ste na rozdiel od svojich dvoch predrečníkov omnoho miernejší, čo sa týka ponižovania a urážania svojich oponentov alebo spoludiskutujúcich. Tak zareagujem takto vecne. Pýtali ste sa, prečo nechcete hmotnú zodpovednosť politikov. Teraz parafrázujem, ale nejak tak to tam odznelo, že prečo to nechceme. Ale vy ste nepočúvali, ja som v svojej faktickej poznámke povedal, že to pripravujeme. A keďže pán Mizík vôbec na vás nereagoval a pán Blanár ho neupozornil, tak dúfam, že ma neupozorní teraz, keď zareagujem na pána Mizíka... (Reakcia z pléna.) Nie Mizíka, pardon, Mazureka, sorry. Ten zákon OĽANO mohlo predložiť v opozícii úplne v pohode, tak jak to vy teraz robíte. Úplne v pohode. S nikým sa nedohodnete a idete na to, ale my máme ďalších troch koaličných partnerov a treba tam, samozrejme, rokovať. Nemôžme si len tak predkladať zákony, ktoré neprejdú koaličnou radou. Čiže treba to najskôr predrokovať. A čo sa týka ešte pána Kočiša, tak ešte predsa jednu vec. Povedali ste, že čo vyjde z opozície, že koalícia hovorí, že to je automaticky zlé. No ale včera, včera sme, keď si dobre pamätám, pán Habánik, jeho návrh zákona vysokoškolského, nejaké úpravy, tak včera sme to podporili, myslím, 130 hlasmi. Takže tú mantru, ktorú opakujete, že keď vyjde niečo z opozície, že to musí byť automaticky zlé, skutočne je to mantra, nie je to pravda. Ďakujem.
P. Hrušovský, podpredseda NR SR: (2002-07-11):
(Hlasovanie.) Prítomných je 85 prítomných, za 76, zdržalo sa 8, nehlasoval 1. Návrh uznesenia sme schválili. Ďakujem pánovi poslancovi Tuchyňovi. Teraz poprosím pani poslankyňu Szabó ako spoločnú spravodajkyňu výboru pre obranu a bezpečnosť, aby navrhla uznesenie k návrhu , ktorý predložil pán minister, Ozbrojených síl Slovenskej republiky - model 2010 . O. Szabó, poslankyňa: Ďakujem, vážený pán predsedajúci. Hlasujeme o uznesení, ktoré tvorí prílohu informácie gestorského výboru s odporúčaním gestorského výboru schváliť ho.
A. Belousovová, podpredsedníčka NR SR: (2008-10-22):
Ako ďalší má slovo pán poslanec Nagy. Nech sa páči.
Pellegrini, Peter, predseda vlády SR (2019-04-04):
Ďakujem veľmi pekne. Príjemné popoludnie vám prajem. Vážený pán predsedajúci, vážená Národná rada, dovoľte mi, aby som podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je podpredseda vlády Slovenskej republiky pre investície a informatizáciu Richard Raši, zastúpi ho minister hospodárstva Peter Žiga. Podpredsedu vlády Slovenskej republiky a ministra životného prostredia Lászlóa Sólymosa zastúpi minister dopravy a výstavby Árpád Érsek. Minister zahraničných vecí a európskych záležitostí je na zahraničnej pracovnej ceste v New Yorku a zastúpi ho podpredseda vlády Slovenskej republiky a minister financií Peter Kažimír. Ministerku vnútra Denisu Sakovú pre neodkladné pracovné povinnosti zastúpi minister hospodárstva Peter Žiga. Ministra práce, sociálnych vecí a rodiny Jána Richtera z dôvodu zahraničnej pracovnej cesty zastúpi ministerka zdravotníctva Andrea Kalavská. Ministerku školstva, vedy, výskumu a športu Martinu Lubyovú zastúpi minister dopravy a výstavy Árpád Érsek. A hodiny otázok sa nezúčastni ani pani ministerka kultúry, pani Ľubica Laššáková, ale nie sú na jej adresu položené žiadne otázky. Ďakujem pekne.
P. Hrušovský, podpredseda NR SR: (2001-09-11):
Teraz dávam slovo pánovi predsedovi výboru pre rozpočet, financie a menu poslancovi Farkasovi, aby informoval z poverenia gestorského výboru Národnú radu o výsledku prerokúvania návrhu vlády v gestorskom výbore. Pán predseda, máte slovo.
Droba, Juraj, poslanec NR SR (2016-09-06):
Pán predseda Národnej rady, chcem vás zdvorilo požiadať, aby sa nehlasovalo o prvom procedurálnom návrhu od kolegyne naľavo odo mňa, lebo je v rozpore s ústavou. Ja som síce veriaci kresťan, ale som presvedčený o tom, že náboženstvo nepatrí na pôdu parlamentu. Ak náhodou o ňom dáte hlasovať, tak budem hlasovať proti napriek tomu, že som veriaci kresťan. Ďakujem.
Paška, Pavol, predseda NR SR (2012-07-26):
Otváram rozpravu v treťom čítaní . Pán poslanec Hlina? Chcem vás upozorniť, pán poslanec, že môžete robiť technicko-legislatívne úpravy v treťom čítaní, alebo musíte mať 30 podpisov, ak chcete ponúknuť Národnej rade niečo iné. (Ruch v sále.) Na vrátenie. Chcem vás upozorniť, že tretie čítanie nie je vecná politická rozprava. Prečítajte si zákon o rokovacom poriadku. Ja len vás upozorňujem. Ak máte skutočne návrh na technicko-legislatívnu úpravu alebo zmenu, nech sa páči, alebo gramatickú úpravu (Ruch v sále.). Nech sa páči.
Košútová, Magda, poslankyňa NR SR (2013-03-26):
Ďakujem. Pán predseda, dajte, prosím, hlasovať o bode 4 poslaneckého návrhu pána poslanca Galka.
Blanár, Juraj, poslanec NR SR (2014-11-26):
Ďakujem, pán predseda. Vážený pán minister, vážený pán spravodajca, kolegyne, kolegovia, dovoľte mi, aby som vzhľadom na prednesený pozmeňujúci návrh, ktorý vyplýval aj z nášho posunutia hlasovania o tomto návrhu, stiahol pozmeňujúci návrh, ktorý bol prednesený v druhom čítaní pána poslanca Bašku a mňa, čiže o ňom sa nebude hlasovať a zároveň chcem podporiť pozmeňujúci návrh, ktorý tu predniesol pán poslanec Demian. Ďakujem veľmi pekne.
P. Paška, predseda NR SR: (2008-11-05):
(Hlasovanie.) 132 prítomných, 54 za, 37 proti, 41 sa zdržalo. Návrh sme neschválili.
V. Palko, poslanec: (2009-12-04):
Ja musím povedať, že ja som stále viac a viac hrdý, že som v roku 2006 spolu so všetkými mojimi kolegami Mikloškom, Bauerom, Minárikom, že sme hlasovali proti tomu, že s vami do vlády naozaj nie. Pretože vy sa tak chováte ako akože kvázi slušní ľudia, ale keď človek počúva obsah toho, čo hovoríte, tak to sú spôsoby luzy, vážený pán podpredseda Národnej rady Slovenskej republiky.
Jurinová, Erika, podpredsedníčka NR SR (2012-06-29):
Ďakujem pekne. Chce sa niekto do rozpravy prihlásiť ústne? Uzatváram možnosť prihlásiť sa a vyhlasujem týmto všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
Bublavý, Dušan, poslanec NR SR (2016-04-27):
Ďakujem pekne za slovo. Vážený pán podpredseda, vážené dámy, páni, v rozprave vystúpili šiesti poslanci. Pán poslanec Dostál podal návrh na zmenu lehoty prerokovania návrhu zákona. Navrhuje lehotu na prerokovania návrhu v druhom čítaní vo výboroch do 13. mája 2016 a v gestorskom výbore do 16. mája 2016. Vzhľadom na to, že Národná rada rozhodla, že tento vládny návrh sa prerokuje v skrátenom konaní na tretej schôdzi Národnej rady, nemôžeme o tomto návrhu pána poslanca Dostála hlasovať. Ak dá pán poslanec námietku?
Laurenčík, Milan, podpredseda NR SR (2021-07-01):
Pani poslankyňa Monika Kozelová s faktickou poznámkou, nech sa páči.
E. Vestenický, poslanec: (2010-02-12):
Rád lovíte v pamäti a porovnávate všetko možné hádam aj dvesto rokov dozadu. Prosím vás, kde ste boli, nie je to až tak dávno, hádam jeden a pol mesiaca, keď sa tu prejednával problém okolo emisií. Vystupoval tu stávajúci minister životného prostredia a vystupoval tu aj bývalý minister pán poslanec Chrbet. Kde ste boli, keď tu vysvetľoval všetko, ako sa má vec, keď tuná dával k dispozícii fakty. Neopovážili ste sa zoči-voči tomuto človeku povedať ani pol slova, nezmohli ste sa ani len na úbohú faktickú poznámku. A teraz budete dnes tuná odrazu poučovať. Niektorým ľuďom ktosi nemôže prísť ani na meno, ale myslím si, že by ho z času na čas bolo treba poťahať za tie výrastky na tej fúzatej tváričke. Ďakujem.
Hrušovský Pavol, predseda NR SR (2011-10-21):
Kľud, páni poslanci. Nech sa páči, pán poslanec.
Paška, Pavol, predseda NR SR (2012-12-05):
Hlasujeme. (Hlasovanie.) 138 prítomných, 135 bolo za, 2 sa zdržali, 1 nehlasoval. Návrh uznesenia sme schválili. Pán poslanec Hreha uvedie hlasovanie v druhom čítaní o vládnom návrhu zákona, ktorým sa mení a dopĺňa zákon č. 333/2011 Z. z. o orgánoch štátnej správy v oblastí daní, poplatkov a colníctva v znení neskorších predpisov a ktorým sa menia a dopĺňajú niektoré zákony . Je to tlač 236.
Laššáková, Jana, podpredsedníčka NR SR (2014-07-03):
Nech sa páči, pán poslanec, doplňujúcu otázku. Máte na to 48 sekúnd. Nech sa páči.
Hrnčiar, Andrej, podpredseda NR SR (2016-04-19):
Prosím, zachovajte kľud v sále, nechajte pani poslankyňu.
Verešová, Anna, poslankyňa NR SR (2018-06-15):
Ďakujem za slovo. Kolegyňa Remišová spomenula vo svojej rozprave situáciu v Trebišove. Správa generálneho prokurátora naozaj hovorí aj o obchodovaní s ľuďmi, nútenej prostitúcii aj sexuálnom vykorisťovaní. Preto to spomenula. Chcem povedať, že opakovane sme tento problém na výbore pre ľudské práva a národnostné menšiny mali na stole. Žiadali sme členov výboru, aby podporili uznesenie, ktorým sme chceli žiadať ministra zdravotníctva, vnútra a následne ďalších o správy k tejto situácii v meste Trebišov a jeho okolí, kde bola, kde je teda rozšírená prostitúcia, ale aj nevyhovujúce hygienické podmienky v segregovaných osadách. Bolo mi ľúto, že sme nedokázali hneď na prvých stretnutiach podporiť, členovia výboru, toto uznesenie. Dokonca na moju interpeláciu ohľadne tohto problému musím povedať, že pán vtedajší minister vnútra Kaliňák, no, až sa mi vysmial, že hovorím o prostitúcii. Ukazuje sa, že je to pravdou. Ale musím teraz povedať, že na predposlednom alebo na poslednom zasadnutí sme schválili toto uznesenie, čomu sa veľmi teším a správy od ministra práce, sociálnych vecí a rodiny, správa od ministerky vnútra, ministerky zdravotníctva, ale aj splnomocnenca vlády pre rómske komunity, tieto správy prídu na výbor a budeme o nich rokovať, takže budú sa môcť aj ostatní poslanci s týmito správami zoznámiť. Ďakujem.
M. Hort, podpredseda NR SR: (2009-09-08):
A dávam teraz priestor opäť pánovi poslancovi Michalovi Lukšovi, ktorého určil ako spravodajcu navrhnutý gestorský výbor pre financie, rozpočet a menu, aby nás oboznámil s úvodnou spravodajskou informáciu. Nech sa páči.
Bugár, Béla, podpredseda NR SR (2018-10-22):
Dajte dve minúty pánovi poslancovi, nech má Vianoce.
Vášáryová, Magdaléna, poslankyňa NR SR (2014-06-24):
Ďakujem, pani predsedajúca. Vidím, že ste nahodili taký veľmi prísny tón, ale prihováram sa za to, aby kolega Viskupič mohol vystúpiť, lebo naozaj zabudol.